《古歌》
清代·周馨桂

我所思，思首阳。采薇甘饿死，焉知名争日月光。我所思，思在陈。

绝粮仍弦歌，焉能放溢为小人。我所思，思邓通。铜山倏予夺，一钱不名死困穷。

我所思，思倏倏。身虽都将相，饿死命与仇为谋。彼哉骄矜气盖世，安识人间第一流。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。